hu hu hu hu hu hu hu hu hu hu hu hu hu hu hu hu es hu hu hu hu hu hu hu fr hu en hu en hu hu hu hbs_lat hu hu hu hu hu hu hu hu hu hu hu hu en hu hu hu hu hu hu hu hu en hu hu hu hu hu hu hu hu hu hu hu hu hu hu hu it hu hu hu en en nl hu cs sv fr ca nl hu cs en fr en en ceb da fr fr en nl hu cs fr fr hu nl hu cs fr fr fr nb hu cs en en de en nb cs fr fr hu en hu cs fr en en da hu cs oc fr fr lt uk da de fr hu en hu cs fr fr en en de cs da fr en en hu cs fr en en de hu cs fr en en es hu cs fr en fr nl hu cs zh en pt fr hu cs oc de en en hu cs zh de ca eo hu cs it de en it de hu hu hu hu hu fr cs en fr cs hu de cs hu fr cs hu fr cs hu fr cs hu zh da hu fr cs hu cs hbs_lat fr cs hu fr hu hu hu fr cs en fr cs hu fr cs hu fr cs hu de cs hu fr cs hu fr da hu fr cs hbs_lat en cs hu fr cs hu de hu hu hu en hu hu hu hu hu fr it nl ca fr hu en ca hu hu hu cs hu en hu nl id fr nb en fr de en en fr id en en fr nl fi nl hu fr en de en nl nl fr hu en en es fi de fr hu nl fr nl es fr nb de hu fr hu nl en it en en fr en en hu en en pl hu en de hu de es de hu hu de de es it it hu en hu en hu en hu en hu en hu en fr en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Hollandia a Junior Eurovíziós Dalfesztiválokon – Wikipédia
Hollandia eddig tizenkilenc alkalommal vett részt a Junior Eurovíziós Dalfesztiválon.
Junior Songfestival (2003–2015, 2017 előadó, 2018–)
belső kiválasztás (2016, 2017 dal)
Az NPO junior eurovíziós honlapja
A holland műsorsugárzó az Nederlandse Publieke Omroep, amely 1950 óta tagja az Európai Műsorsugárzók Uniójának, és 2003-ban csatlakozott a versenyhez. Miután 2021-ben kizárták Fehéroroszországot az EBU szervezet tagjai közül, Hollandia maradt az egyetlen ország, amelyik mindegyik évben küldött versenyzőt a dalfesztiválra.
A 2007-es verseny helyszíne, a Rotterdam Ahoy.
Hollandia egyike annak a tizenhat országnak, melyek részt vettek a legelső, 2003-as Junior Eurovíziós Dalfesztiválon, emellett az egyetlen ország amelyik az eddigi összes versenyen szerepelt.
Első részvételükön a tizenegyedik helyen végeztek, majd egy évvel később is. 2005-ben a hetedik helyet szerezték meg, 2006-ban pedig tizenkettedikek lettek. 2007-ben először rendezték Hollandiában a dalversenyt, aminek Rotterdam adott otthont.[1] Érdekesség, hogy ugyanez a helyszín adott otthont a 2021-es felnőtt versenynek is. Hazai pályán tizenegyedik helyen, egy évvel később pedig tizenharmadik helyen végeztek. 2009-ben Ralf Mackenbach dala, a Click Clack 121 ponttal megszerezte az ország első győzelmét.[2]
A következő öt évben mindig a legjobb tízben végeztek: 2010-ben kilencedikek, 2011-ben másodikak, 2012-ben ismét Hollandia rendezte a dalversenyt, ezúttal a fővárosban, Amszterdamban,[3] ekkor hetedikek, 2013-ban és 2014-ben nyolcadikak lettek. 2015-ben nem sikerült jó eredményt elérniük, tizenötödikként zárták a dalversenyt. 2016-ban újra szép eredményt értek el, nyolcadik lettek. 2017-ben túl tudták szárnyalni az előző év szép eredményét és negyedik helyen zárták a versenyt. 2018-ban ismét nem sikerült a legjobb tíz között végezniük, tizenharmadikok lettek. 2019-ben újra negyedik helyen végeztek.
2020-ban csak úgy, mint az előző évben negyedik helyen zárták a versenyt. Legrosszabb eredményüket 2021-ben érték el, amikor utolsó helyen végeztek.
Hollandia eddigi tizenkilenc versenydalából nyolc holland nyelven, tizenegy pedig angol és holland kevert nyelvű volt. 2021-es daluk tartalmazott egy többször ismételt mondatot japán nyelven is.
Hollandia egyike azoknak az országoknak, amelyek rendeznek nemzeti döntőt a Junior Eurovíziós indulójuk kiválasztásához. A holland nemzeti döntő a Junior Songfestival, amely az ország debütálása óta, 2016-ot kivéve, minden alkalommal ennek segítségével választották ki indulójukat. 2003-ban kilenc előadóval indult a műsor, ahol a nézők és a zsűri közösen választotta ki a nyertest. 2004 és 2005 között két elődöntőt rendeztek, ahol 5-5 előadó versenyzett. Elődöntőnként két dal jutott tovább, emellett a döntő ötödik versenyzője egy vigaszágas továbbjutó volt. 2006-ban már nem rendeztek elődöntőket, csak egy adást, ahol hatan versenyeztek. 2007 és 2009 között a 2004-2005 közötti formátummal folytatódott a műsor. 2010-től kisebb változások történtek; az elődöntőkben négy dal szerepelt, amelyek közül az első két helyezett automatikusan továbbjutott, emellett vigaszágas továbbjutóként jutott tovább az online szavazás kedvence.
Az ország junior eurovíziós történelme során egyszer választotta ki indulóját és dalát belső kiválasztással. 2016-ban a holland műsorsugárzó május 27-én jelentette be, hogy Kymorát, Stefaniát és Sterrét választotta ki, hogy közösen képviseljék az országot. A lánybanda a Kisses nevet választotta, amivel versenyeztek Vallettán. Versenydalukat, melynek címe a Kisses & Dancin’ lett, október 1-jén mutatták be.[4]
2017-ben visszatért a Junior Songfestival, viszont ezúttal csak az előadót választották ki. Az elődöntőkenés a döntőben a résztvevők feldolgozásokat énekeltek, amelyekből a zsűri választotta ki a győztest. A szeptember 16-án megrendezett döntőt a Fource nyerte, így ők utazhattak Tbiliszibe.[5] Versenydalukat október 6-án mutatták be.[6] Ez volt az első alkalom, hogy egy fiúbanda képviselte az országot.
2018-tól az eredeti formátumot használják. Egy döntőt rendeznek 4 dallal, amelyek közül a gyerek zsűri, szakmai zsűri és a nézők választják ki az ország dalát. 2020-ban négy előadó helyett csak hárman versenyeztek, mivel Robinnak, az egyik versenyzőnek, pozitív lett a koronavírus teszteredménye, ezért visszalépett a versenytől. Robin ebben az évben a holland pontbejelentő volt.[7] 2021-től ismét négyen vesznek részt a döntőben.
Mijn ogen zeggen alles
A szemem mindent elárul
Hij is een kei
Lisa, Amy és Shelley
Adem in, adem uit
Lélegezd be, lélegezd ki!
Mata sugu aō ne
Hollandia a következő országoknak adta a legtöbb pontot:
Hollandia a következő országoktól kapta a legtöbb pontot:
Hollandia még sosem adott pontot a következő országoknak: Montenegró, Németország, Portugália, Svájc, Wales
Hollandia még sosem kapott pontot a következő országtól: Svájc
A 2012-es verseny műsorvezetői.
Kim-Lian van der Meij és Sipke Jan Bousema
Kim-Lian van der Meij és Ewout Genemans
Mylène és Rosanne Kijevben (2013)
Max & Anne Minszkben (2018)
Hollandia az Eurovíziós Dalfesztiválokon
Az NPO junior eurovíziós honlapja
Hollandia profilja a junioreurovision.tv-n
↑ Junior Eurovision Song Contest — France 2021 (brit angol nyelven). junioreurovision.tv
↑ The Netherlands wins Junior 2009! (brit angol nyelven). junioreurovision.tv, 2009. november 21.
↑ Netherlands to host Junior 2012 (brit angol nyelven). junioreurovision.tv, 2011. október 11.
↑ The Netherlands premieres official video for Junior Eurovision (brit angol nyelven). junioreurovision.tv, 2016. október 1.
↑ It's FOURCE for The Netherlands in 2017! (brit angol nyelven). junioreurovision.tv, 2017. szeptember 16.
↑ Watch the official video of 'Love Me' from The Netherlands (brit angol nyelven). junioreurovision.tv, 2017. október 9.
↑ Farren, Neil: Netherlands: Robin Revealed as Spokesperson for Junior Eurovision 2020 (brit angol nyelven). Eurovoix, 2020. szeptember 30.
Eurovízió portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Hollandia_a_Junior_Eurovíziós_Dalfesztiválokon&oldid=25305537”
Utoljára szerkesztve 2022. szeptember 24., 21:05-kor
A lap utolsó módosítása: 2022. szeptember 24., 21:05
A lap szövege CC BY-SA 3.0 alatt érhető el, ha nincs külön jelölve.